Yuba Wis Sin

Ikka tt inn Yuba Wis Sin nɣ Yuba 2 (s tlatint: -{IUBA}-; s tgrikt taqburt: Ἰóβας, Ἰóβα nɣ ἸούβαςRoller, Duane W. (2003) The World of Juba II and Kleopatra Selene "Routledge (UK)". pp. 1–3. .; Iddr gr 48 dat tlalit n Ɛisa - 23 ḍaṛt talalit n Ɛisa) iga agllid n tglditin timaziɣin tiqburin Mawritanya d Numidya ḍaṛt n babas u numidya Yuba amzwaru. Ɣ tsga n unbaḍ nns bahra imursn, ikka tt inn iga yan umassan d umara bahra ittuzrakn ɣ uzmz nns. Tamɣrat nns tamzwarut tga tt Klyupatra Silini Tiss Snat, illis n tgllidt tamiẓṛit Klyupatra Tiss Sat n Miẓra Tapṭulmt. 
 Tudrt 
 Timẓi d tɣri nns 
Iga Yuba wis sin agldun amaziɣ zɣ Numidya. Ig waḥdu t arraw n ugllid Yuba Amzwaru; tamagit n innas ur tettyussan. Ɣ usggʷas wis 46 DƐ, innra Yulyus Kaysar babas (ɣ Tapsus), tdwl ilmma Numidya ddaw unbaḍ aṛuman arusrid ɣ 40 DƐ. Baba s ikka tt inn iga tuṛfa d ujiniṛal Pompey.

Mnnaw n imẓlayn itrarn ar ttinin mas rad ig uwtay nns lliɣ inra Kaysar ɣ 46 D.Ɛ. kra n kkuẓ nɣ ṣḍiṣ isggʷasn, hiya rad ilul gr 52 d 50 DƐ. Ɣ tsga yaḍn, anmzray "-{Duane Roller}-", ur iflis s maya. -{Roller}- yanni is ilul ɣ usggʷas n 48 D.Ɛ. acku irm lli ittusmrasn ɣ wawal fllas ɣ Tgrikt Taqburt -{brefos}- isnamk taslmya. Irm i wazzan gr 4 d 6 n isggʷasn iga t -{pias}- lli ur ssmrisn i Yuba ɣ isugam ann. Ayann a f ar isrus -{Roller}- awtay n Yuba 2 lliɣ iṛẓa ibabas gr sin yirn d sin isggʷasn, aylli anɣ yakkan asakud n tlalit gr 48 d 46 DƐRoller, Duane W. (2003) The World of Juba II and Kleopatra Selene "Routledge (UK)". p. 59. ..

Yiwi Yulyus Kaysar Yuba wis sin s Ṛuma. Ɣinn a ɣ ilmd tutlayt talatint d Tgrikt taqburt, innṛumn, tettyufka as tɣlnawt taṛumant. S tuggʷas mqqurnin lli iskar ɣ tɣri nns, nnan fllas mas iga yan sɣ inmuran akkʷ iɣran ɣ Ṛuma ɣ uzmz ann. Lliɣ ilkm 20 n isggʷasn yara adlis nns amzwaru s uzwl "-{Roman Archaeology}-". Issnkr t id Yulyus Kaysar, ilmma ayyaw nns Uktawyan (Lli rad ig amnkad Awgustus). Lliɣ ittimɣur, Imun Yuba 2 d Uktawyan ɣ mnnaw imciṛṛiyn, ilmd zgisnt kigan f manmk rad ig anssixf. Immaɣ ɣ tsga n Uktawyan ɣ Imiɣ n Aktyum.

 Uɣul nns s unbaḍ n Numidya 
Ɣ 30 DƐ, irar t Uktawyan am ugllid n Numidya. Tg ilmma Numidya Tuṛfa n Ṛuma. Ḥaqqan aya iga tayafut n twisi nns i Awgustus ɣ imzizzl nns ɣ Hispanya. Isastwa as itihal nns d Klyupatra Silini gr 26 DƐ d 20 DƐ, ifk as yat trzzift, iskr gis tagllidtRoller, Duane W. (2003) The World of Juba II and Kleopatra Selene Routledge (UK) p. 74. Ɣ 25 DƐ, tsskcm Ṛuma Numidya (s uslid n Numidya Tutrimt) ddaw n unbaḍ nns usrid, yamẓ ilmma Yuba 2 Mawritanya am tgldit nns.
 Anbaḍ ɣ Mawritanya 
Zzɣ aylli aɣ ittals Strabu, tnbḍ Ṛuma tagldit nns s tmamkt tusridt (gr 33 DƐ -  25 DƐ) ḍaṛt n tmttant n ugllid amawritan Bukkus Wiss Sin lli tt inn ikkan iga tuṛfa n Iṛumiyn, ilmma ifk tt Awgustus i Yuba 2 ɣ 25 DƐGeography n Strabu (Strab. 17.3). Lliɣ immuti Yuba 2 d Klyupatra Silini s Mawritanya, smman tamaẓunt nnsn tamaynut Kaysarya (Crcel tatrart) f wudm n Awgustus. Tuṣkawin ɣ "Kaysaria" d "Walili" (-{Volubilis}-) da mmalnt yan usrks gr tmsdagt Tamiẓrit, Tagrikt d Tṛumiyt.

Ittyunna mas tt inn tkka Klyupatra teṭṭaf afus f tsrtit n Yuba 2. Yuba issbɣs, isnal i tẓuṛi, asiggl amassan d usiggl g umzruy agaman. Yuba isnal ula i tsbbabt tawmuritant. Tkka tt inn tgldit n Mawritanya tla atig amqqran i tmnkda taṛumiyt. Tkcm tkka tt inn tsala tasbbabt d kraygat mani ɣ yill agraklan, slawan akkʷ d Sbanya ula Ṭṭalyan. 
 Tituhliwin d tarwa 
 Itihal nns amzwaru illa d tgldunt tagrikt tabṭulmayt Klyupatra Silini Tiss Snat (40 DƐ - 6 ḌƐ). Tarwa nnsn d wi:
 Pṭulimi n Mawritanya, ilul g dar 10 DƐ/ 5 DƐCleopatra Selene  by Chris Bennett.
 Yat tfruxt nna mi ur ittwassan ism, tettubdar ɣ yan uzmmem (nnqc). Illa mad innan mas tga Drusill n Mawritanya, macc tẓḍar ad tg awd tayyawt nnsn. Drusilla tettyaglam am tayyawt n Anṭuny d Klyupatra, nɣ d akkʷ is tga tayyawt n Pṭulimy n Mawritanya.

 Itihal wis sin d Glafyra (-{Glaphyra}-) lli igan yat tgldunt zɣ Kappadukiya (-{Cappadocia}-). Tagldunt a tga tadgalt n Aliksandr u Hirudut Axatar (-{Herod the Great}-). Aliksandr ad ittyunɣa acku ufan t inn idra ɣ kra n unguz mgal baba s. Ttahl Glafyra s Yuba ɣ 6 nɣ 7 ḌƐ. Tili gis ilmma tayr n Hiṛud Arkilaws (-{Herod Archelaus}-) lli igan warran yaḍn n Hirud Axatar d unssixf n Judiya. Tṛẓm Glafyra i Yuba bac ad t ttahl ɣ usggʷas 7 ḌƐ. Yuba ur iṭṭif tarwa d Glafyra
 Tiwuriwin 
Yara Yuba mnnnaw n idlisn s Tgrikt f umzruy, amzruy amagan, tarakalt, tajṛṛumt, takʷlut d umzgun. Iskr yan usmzazal gr tmrsal tigrikin d tṛumiyin s uzwl Όμοιότητες (-{Resemblances}-)F Jacoby, Realencyclopädie der Classischen Altertumswissenschaft, 1916, s.v.. Amanar nns s Arabya idwl adlis akkʷ inzzan ɣ Ṛuma. Ɣar kra n igzzumn imẓẓiyn sg twuri nns ad aɣ d ilkmn.

Mrawt twuriwin n Yuba ad ittyussann, maccan llan ɣar kra n igzzumn zgisn:
 -{Roman Archaeology}-, sin ildisnDuane W. Roller, The World of Juba II and Kleopatra Selene (Routledge, 2003), pp. 61–63. ..
 -{Resemblances}-, ɣ kkuẓ idlisn iɣ idrus.
 -{On Painting}-, ɣ tam idlisn iɣ idrus.
 -{Theatrical History}-, ɣ sa d mraw n idlisn iɣ idrus.
 -{The Wanderings of Hanno}-, iẓḍar ad ig asuɣl n umuddu n Ḥanno.
 -{On Euphorbion}-, a pamphlet.
 -{Libyka}-, ɣ kraḍ idlisn iɣ idrus..
 -{On Arabia}-, wad waḥdu t ad yara s tutlayt talatintDuane W. Roller, The World of Juba II and Kleopatra Selene (Routledge, 2003), p. 165. ..
 -{On Assyria}-, ɣ sin idlisn.
 -{Epigrams}-, ibdr d zgis Atinyus (-{Athenaeus}-) sḍis n izrirn lli fllas nssn.

 Idlisn fllas ittyuskarn 
  -{Charlier Berthier, Le sanctuaire punique d'El hofra à Constantine, édition Fournier, 1844}-.
  -{Mouloud Gaid, Aguellids et Romains en Berbérie, éditions SNED, Alger, 1972}-.
  -{Stéphane Gsell, Histoire de l'Afrique du Nord, édition Hachette, 1920}-.
  -{Josiane Lahlou, Moi, Juba roi de Maurétanie, Paris-Méditerranée, 1999, ISBN 2-84272-059-8}-. (Amzruy Aṛuman)
  -{Jean Mazard, Corpus Numérum Mauretanieque, Arts et Métiers graphiques, 1955}-.
 Tisaɣulin 

Taggayt:Amzruy
Taggayt:Tameddurt
Taggayt:Igldan imaziɣn